b"\n_START_ARTICLE_\nCasa de Maria Vi\xc3\xb1as i Oliver\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici entre mitgeres, de planta baixa i dos pisos. La fa\xc3\xa7ana \xc3\xa9s de composici\xc3\xb3 sim\xc3\xa8trica i molt plana, amb influ\xc3\xa8ncia Art D\xc3\xa9co. La planta baixa, delimitada per una l\xc3\xadnia d'imposta, t\xc3\xa9 el portal d'acc\xc3\xa9s centrat i flanquejat per dues finestres gaireb\xc3\xa9 quadrades, i \xc3\xa9s aplacat per marbre. Damunt la l\xc3\xadnia d'imposta es recolza un petit relleu al\xc2\xb7leg\xc3\xb2ric._NEWLINE_Les dues plantes superiors, de tractament molt pla i horitzontal, contenen quatre finestres unides de dues en dues per relleus lineals que deixen al mig un plaf\xc3\xb3 pla quadriculat i apareixen roms als dos brancals dels extrems. La fa\xc3\xa7ana, aplacada amb pedra sorrenca, \xc3\xa9s acabada en una cornisa recolzada en perm\xc3\xb2dols de pedra.\n_START_SECTION_\nHist\xc3\xb2ria\n_START_PARAGRAPH_\nLa casa la va fer construir Antoni Mas i Muntany\xc3\xa0 i \xc3\xa9s una obra racionalista de l'arquitecte Ignasi Escud\xc3\xa9. El nom actual correspon a la propiet\xc3\xa0ria de l'edifici durant els anys noranta."